# 

ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

ΔΙΑΔΙΚΑΣΙΑ ΕΣΔΠ

Δ-4.3 ΔΙΟΡΘΩΤΙΚΕΣ ΕΝΕΡΓΕΙΕΣ

«Αναβάθμιση της ποιότητας του Γεωπονικού Πανεπιστημίου Αθηνών, για την αποδοτικότερη και αποτελεσματικότερη λειτουργία του \_ Υποστήριξη ΜΟΔΙΠ ΓΠΑ» με κωδικό ΟΠΣ (MIS) 5092075, που συγχρηματοδοτείται από Ευρωπαϊκούς (Ευρωπαϊκό Κοινωνικό Ταμείο) και Εθνικούς πόρους



ΠΙΝΑΚΑΣ ΠΕΡΙΕΧΟΜΕΝΩΝ

[**1** **ΣΚΟΠΟΣ** 3](#_Toc138104197)

[**2** **ΒΗΜΑΤΑ ΥΛΟΠΟΙΗΣΗΣ** 3](#_Toc138104198)

[**3** **ΧΡΟΝΟΔΙΑΓΡΑΜΜΑ** 5](#_Toc138104199)

[**4** **ΣΧΕΤΙΚΑ ΕΓΓΡΑΦΑ** 5](#_Toc138104200)

[**5** **ΤΕΚΜΗΡΙΩΣΗ - ΑΡΧΕΙΑ** 5](#_Toc138104201)

[**6** **ΥΠΕΥΘΥΝΟΤΗΤΕΣ** 5](#_Toc138104202)

[**7** **ΕΠΕΞΗΓΗΣΕΙΣ** 5](#_Toc138104203)

[**8** **ΟΔΗΓΙΕΣ ΕΡΓΑΣΙΑΣ** 6](#_Toc138104204)

[**9** **ΔΙΑΓΡΑΜΜΑ ΡΟΗΣ** 7](#_Toc138104205)

# ΣΚΟΠΟΣ

Σκοπός της Διαδικασίας είναι να περιγράψει τον τρόπο με τον οποίο προγραμματίζονται, διενεργούνται και αξιολογούνται οι διορθωτικές ενέργειες, προκειμένου να επιτευχθεί η συνεχής βελτίωση της ποιότητας των ακαδημαϊκών, ερευνητικών και διοικητικών λειτουργιών.

Στόχος του Ιδρύματος είναι η συνεχής επαγρύπνηση για τον εντοπισμό όλων των πιθανών πηγών αποκλίσεων αλλά και των δυνατοτήτων διόρθωσης και βελτίωσης σε οργανωτικό, λειτουργικό και τεχνικό επίπεδο.

# ΒΗΜΑΤΑ ΥΛΟΠΟΙΗΣΗΣ

## Αιτίες Διορθωτικών Ενεργειών

ΥΠΕΥΘΥΝΟΣ: Όλο το προσωπικό

ΑΡΧΕΙΟ:

ΠΕΡΙΓΡΑΦΗ:

Οι διορθωτικές ενέργειες είναι δυνατόν να ξεκινήσουν ενδεικτικά από:

* πρωτοβουλία της Διοίκησης ή προτάσεις του προσωπικού
* παράπονα και αιτήσεις για διορθωτικές ενέργειες από τα ενδιαφερόμενα μέρη
* εντοπισμό αποκλίσεων εντός του Ιδρύματος
* ευρήματα εσωτερικών και εξωτερικών αξιολογήσεων
* ανάλυση κινδύνων και ευκαιριών
* την Ανασκόπηση του ΕΣΔΠ από την Διοίκηση

και να αφορούν (ενδεικτικά):

* την βελτίωση του ΕΣΔΠ και των Διεργασιών του
* την βελτίωση των παρεχόμενων υπηρεσιών προς τους φοιτητές
* την αναθεώρηση κατανομής πόρων
* την καθιέρωση νέων στόχων Ποιότητας κ.λπ.

## Καταγραφή Διορθωτικών Ενεργειών

ΥΠΕΥΘΥΝΟΣ: ΜΟΔΙΠ

ΑΡΧΕΙΟ: Ε.4.3-01

ΠΕΡΙΓΡΑΦΗ:

Για την διευκόλυνση της παρακολούθησης και του συντονισμού των διορθωτικών ενεργειών, η ΜΟΔΙΠ συμπληρώνει το έντυπο Παρακολούθησης Διορθωτικής Ενέργειας (Ε.4.3-01).

## Σχεδιασμός Διορθωτικών Ενεργειών

ΥΠΕΥΘΥΝΟΣ: ΜΟΔΙΠ

ΑΡΧΕΙΟ: Ε.4.3-01

ΠΕΡΙΓΡΑΦΗ:

Όταν λάβει χώρα μια απόκλιση, η ΜΟΔΙΠ σε συνεργασία με τις ΟΜΕΑ:

* συγκεντρώνει τις απαραίτητες πληροφορίες για την παρατηρηθείσα απόκλιση
* διερευνά τα πρωτογενή αίτια (απαιτήσεις ενδιαφερόμενων μερών, προδιαγραφές, μέθοδοι δοκιμών, διαδικασίες, εκπαίδευση, προμήθειες, εξοπλισμός, διακρίβωση, κ.λπ.) και
* προτείνει την διορθωτική ενέργεια.

Επιλέγεται και εφαρμόζεται η ενέργεια που έχει την μεγαλύτερη πιθανότητα να εξαλείψει το πρόβλημα ή/και να προλάβει την επανεμφάνισή του.

Η διορθωτική ενέργεια που αποφασίζεται είναι πάντοτε κατάλληλη για το μέγεθος και την επικινδυνότητα του προβλήματος.

Σε κάθε περίπτωση αναλύεται κατά πόσο η εν λόγω ενέργεια θα επηρεάσει την δομή και την λειτουργία του υπόλοιπου Εσωτερικού Συστήματος Διασφάλισης Ποιότητας και ποιες επιπλέον ενέργειες (οι οποίες καταγράφονται και αυτές στο έντυπο Ε.5.3-01) πρέπει να ληφθούν, προκειμένου να διασφαλιστεί η ομαλή λειτουργία του Ιδρύματος, η τήρηση του ΕΣΔΠ και η άρση τυχόν επιπτώσεων

## Έγκριση και υλοποίηση Διορθωτικών Ενεργειών

ΥΠΕΥΘΥΝΟΣ: Υπεύθυνοι Τμημάτων, ΜΟΔΙΠ

ΑΡΧΕΙΟ: Ε.4.3-01

ΠΕΡΙΓΡΑΦΗ:

Ο Υπεύθυνος Τμήματος εγκρίνει την προτεινόμενη διορθωτική ενέργεια και καθορίζει τους υπεύθυνους και τον χρόνο μέσα στον οποίο πρέπει να αναπτυχθεί και να εφαρμοστεί. Επιπλέον, η ΜΟΔΙΠ παρακολουθεί την υλοποίηση της διορθωτικής ενέργειας και έχει την ευθύνη για την ενσωμάτωση των αλλαγών, που τυχόν προκύπτουν από αυτή, στην τεκμηρίωση του Εσωτερικού Συστήματος Διασφάλισης Ποιότητας (Εγχειρίδιο, Διαδικασίες, Έντυπα).

## Επαλήθευση Διορθωτικών Ενεργειών – Εσωτερικές Επιθεωρήσεις

ΥΠΕΥΘΥΝΟΣ: Υπεύθυνοι Τμημάτων, ΜΟΔΙΠ

ΑΡΧΕΙΟ: Ε.4.3-01

ΠΕΡΙΓΡΑΦΗ:

Η ΜΟΔΙΠ είναι υπεύθυνη για να επαληθεύσει ότι η διορθωτική ενέργεια υλοποιήθηκε και ότι είναι αποτελεσματική ως προς την αντιμετώπιση της απόκλισης. Ευθύνη της είναι επίσης και η ενημέρωση της Διοίκησης του Ιδρύματος σχετικά. Εάν αποδειχθεί ότι η ληφθείσα ενέργεια δεν ήταν αποτελεσματική, αυτή επανασχεδιάζεται μέχρις ότου επιτευχθεί ο ζητούμενος στόχος. Γενικά, αν ο εντοπισμός αποκλίσεων και η εφαρμογή των αντίστοιχων διορθωτικών ενεργειών δημιουργούν αμφιβολίες ως προς την συμμόρφωση του Τμήματος με την πολιτική και τις διαδικασίες, τότε ακολουθεί και εσωτερική αξιολόγηση των αντίστοιχων δραστηριοτήτων.

# ΧΡΟΝΟΔΙΑΓΡΑΜΜΑ

Καθ’ όλη την διάρκεια εφαρμογής του Εσωτερικού Συστήματος Διασφάλισης Ποιότητας.

# ΣΧΕΤΙΚΑ ΕΓΓΡΑΦΑ

# 

# ΤΕΚΜΗΡΙΩΣΗ - ΑΡΧΕΙΑ

|  |  |  |  |  |
| --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΗΛΕΚΤΡ/ΚΟ ΑΡΧΕΙΟ** | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **Ε.4.3-01** | Διορθωτικές Ενέργειες | **✓** | Επ’ άπειρον | ΜΟΔΙΠ |

# 

# ΥΠΕΥΘΥΝΟΤΗΤΕΣ

6.1 Η ΜΟΔΙΠ έχει την ευθύνη για την σύνταξη και την αναθεώρηση της παρούσας Διαδικασίας.

# ΕΠΕΞΗΓΗΣΕΙΣ

Δεν υπάρχουν επεξηγήσεις στην παρούσα Διαδικασία.

# ΟΔΗΓΙΕΣ ΕΡΓΑΣΙΑΣ

# ΔΙΑΓΡΑΜΜΑ ΡΟΗΣ

